stanford-oval/wikipedia huggingface dataset:
קסטהיי
הערות שוליים

↑  Goldschmied István - Szarka Lajos: A keszthelyi zsidóság története 1699–2005, Keszthely, Keszthelyi Izraelita Hitközség, 2005
↑  Dr. Müller Róbert: Keszthely tegnapelőtt... tegnap... és ma, Keszthely, Nyugat-Balatoni Térségmarketing Közhasznú Társaság, 2005
↑  אתר בית הכנסת של קסטהיי
| --- | --- |
בקרת זהויות :  NLI: 987007557386805171  BnF: cb11980436m (data)  GND: 4030389-5  LCCN: n50052681  MusicBrainz: 553240f0-c1b2-4b98-a510-fdd7c35e7e65  NKC: ge291941  VIAF: 143035310   WorldCat (עם VIAF): 143035310 
סירות פדלים בקסטהיי
מרכז העיר קסטהיי
חפירות ארכאולוגיות במרכז העיר (2011)
מרכז העיר קסטהיי
מרכז העיר קסטהיי
כנסיית מסדר הכרמליטים
קסטהיי, כיכר ואשאר
טירת פשטטיץ'
קרחון סאמודיווה

| --- | --- |
אין תמונה חופשית
 מידע כללי
 מיקום:  אזור הברית האנטארקטית 
 קואורדינטות:  64°05′30″S 60°49′30″W﻿ / ﻿64.0917°S 60.825°W﻿ / -64.0917; -60.825
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהקרחון סאמודיווה(למפת חצי האי האנטארקטי רגילה) בסיס חנרל ברנרדו אוהיגינס ריקלמהקרחון סאמודיווה(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון סאמודיווה(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון סאמודיווה
 
קרחון סאמודיווה או קרחון סאמודיבה (באנגלית: Samodiva Glacier ;בבולגרית: ледник Самодива) הוא קרחון הממוקם בחלק המזרחי של חצי האי צ'אוודאר, בארץ גרהאם, בחצי האי האנטארקטי שבאנטארקטיקה.
הקרחון ממוקם ממזרח לכיפת הקרח טומבה, וממערב לקרחון פירין.
הקרחון מנקז את האזור שממזרח להר פנו לכיוון צפון-צפון מזרח, ונשפך אל מפרץ קרטיס, מערבית לנקודת סיפליין.
אורכו של הקרחון 3.7 קילומטרים ורוחבו 1.8 קילומטרים.
היסטוריה > גילוי הקרחון

הקרחון מופה לראשונה על ידי סקר בריטי בשנת 1978.
היסטוריה > מקור השם

הקרחון נקרא על שמו של הכפר סאמודיווה (Самодива) שבדרום בולגריה. השם אושר ב-3 ביוני 2010.
לקריאה נוספת

הגאזט האנטארקטי הבולגרי (בבולגרית)
קרל וילהלם דיפנבאך

| --- | --- |

דיוקן עצמי
 לידה:  21 בפברואר 1851 Hadamar, הרפובליקה הפדרלית של גרמניה 
 פטירה:  15 בדצמבר 1913 (בגיל 62) קאפרי, איטליה 
 מקום לימודים:  האקדמיה לאמנות יפה, מינכן 
 תחום יצירה:  ציור, סימבוליזם, nudism 
 
קרל וילהלם דיפנבאך (בגרמנית: Karl Wilhelm Diefenbach‏; 21 בפברואר 1851 – 15 בדצמבר 1913) היה צייר ופעיל חברתי גרמני. דיפנבאך נחשב לאבי התנועה האלטרנטיבית, תומך בנודיזם ואחד האנשים החשובים ביותר בתנועות לרפורמת החיים ותנועת השלום. כצייר הוא נציג עצמאי של הסימבוליזם.
ביוגרפיה

קרל וילהלם דיפנבאך היה בנו של הצייר והמורה לציור בבית הספר התיכון הדמר, לאונרד דיפנבאך. הוא למד באקדמיה לאמנות במינכן והתרשם מארנולד בוקלין ופרנץ פון שטוק. ציוריו זכו לתשומת לב והכרה בשלב מוקדם. זרועו הימנית שותקה בעקבות מחלה וניתוח. מכיוון שהאמין שהציל את חייו בשיטות נטורופתיות, הוא הפך לשליח של אורח החיים הטבעי בהשפעת המטפל הנטורופתית ארנולד ריקלי ואדוארד בלצר (גר'), מייסד האגודה הצמחונית בגרמניה. בסביבות 1881 הוא עזב את הכנסייה.
רעיונותיו (חיים בהרמוניה עם הטבע, דחיית מונוגמיה, התרחקות מכל דת, פעילות גופנית באוויר הצח כמו גם תזונה נטולת בשר כטבעונים) נתנו הזדמנות על ידי בני דורו לקרוא לו "שליח קולורבי" בלעג ובבוז. לאחר שהמשטרה דיכאה את פגישותיו נסוג דיפנבאך למחצבה נטושה ליד הולריגלסקרוט. סביבו קמה קומונה קטנה שחיה על פי תורתו של אדוארד בלצר. שם הפך הצייר הצעיר הוגו הופנר לעוזרו ותלמידו. דיפנבאך כינה אותו פידוס, שהפך לשם האמנותי הופנר. כתב העת Die Schönheit (משנת 1901) פרסם עבודות מאת פידוס, שהפך לאייקון של התנועה הנודיסטית.
תערוכת ציוריו בווינה בשנת 1892 זכתה להצלחה מרעישה והפכה אותו למפורסם, אך הוא איבד את כל יצירותיו כתוצאה מהונאות של הנהלת התאחדות האמנות האוסטרית.
הוא ברח למצרים, שם תכנן מקדשים ענקיים. על מנת להחזיר את תמונותיו, הוא חזר לווינה בשנת 1897, תכנן להוציא כתב עת ולארגן תערוכה גדולה.
קבוצת חברים שאליה השתייכו הפציפיסטית ברטה פון זוטנר, אותה פגש לראשונה בשנת 1891 בקונגרס שלום בווינה, והעיתונאי מיכאל גאורג קונרד, תמכו במיזמים שלו.
במהלך תקופה זו התכנסה סביבו קהילה של עד 20 תלמידים. בשנת 1897 הקים את קומונת האמנים "הומניטאס" בהימלהוף שהפכה לגרעין של התנועה האלטרנטיבית המוקדמת. לעיתים השתתפו בקומונה גם ציירים שונים וכן את פעילי זכויות בעלי החיים.
ה"הומניטאס "היה מבשרו של היישוב האלטרנטיבי המפורסם מונטה וריטה (Monte Verità) ליד אסקונה.
הסטנדרטים שדיפנבאך החיל על עצמו ועל חסידיו היו שונים לגמרי: הוא חי בשתי מערכות יחסים לפחות עם נשים בו זמנית, הוא דרש צניעות וצייתנות מוחלטת מחסידיו. קומונת האמנים פשטה את הרגל ודיפנבאך עבר לאי קאפרי, שם זכה להצלחה ויוקרה, בעוד הוא נשכח בגרמניה.
הוא נפטר שם בשנת 1913 בגיל 62.
דיפנבך היה נשוי לראשונה למגדלנה דיפנבאך לבית אצינגר, איתה נולדה בתם סטלה פון ספון (1882–1971). בשנת 1898 הוא פגש את וילהלמה (מינה) ווגלר, לה נישא, אך התגורר בעיקר עם אחותה מאריה (או במעין נישואים של שלושה).
מורשתו

לאחר מותו בשנת 1913, עזבונו נותר מוסתר ונפגם במשך חצי מאה. מאז שנות השישים, נכדו פרידולין פון ספון (Fridolin von Spaun) (1901–2004) אסף וחקר את ירושתו של דיפנבאך בארכיון המשפחתי שלו בדורפן. פון ספון זיהה את חשיבותו התרבותית וההיסטורית של סבו כבר בתחילת דרכו באמצעות מקורותיו, חוויות ילדותו עם דיפנבאך, מפגשים עם תעמולנים שונים של רפורמת החיים. הוא עזר ליצור את המוזיאון הציבורי ליצירותיו של דיפנבאך בקאפרי ובעיר הולדתו הדמר.
בשנת 1927 נקרא שמו של קרל-וילהלם-דיפנבאך-גאס בווינה-הייטינג, בשנת 1945 דיפנבאך-שטראסה במינכן-סולן.
ב־25 בנובמבר 2015 נקרא על שמו אסטרואיד: (6059) Diefenbach.
הערות שוליים

↑  Diefenbach, Karl Wilhelm. In: Allgemeines Künstlerlexikon. Die Bildenden Künstler aller Zeiten und Völker (AKL). Band 27, Saur, München u. a. 2000, ISBN 3-598-22767-1, S. 221 f.
↑  Arnd Krüger: There Goes This Art of Manliness: Naturism and Racial Hygiene in Germany. In: Journal of Sport History,18, 1, 1991, S. 135–158. Nacktbild von Fidus auf S. 138 (Digitalisat).
↑  Der Jesus von München. In: Frankfurter Allgemeine Sonntagszeitung. 29. November 2009, S. 23.
↑  Hans Dollinger: Die Münchner Straßennamen. 5. Auflage. Ludwig Verlag, München 2004, ISBN 3-7787-5174-3, S. 58.
| --- | --- |
בקרת זהויות :  NLI: 987007452255905171  GND: 119423464  ICCU: CFIV095819  ISNI: 0000 0000 6675 4930  LCCN: n79107270  MusicBrainz: 08331cf3-edff-44a8-8498-556bd5f9a9a9  NKC: xx0312005  NTA: 068163444  RKD: 216732  SUDOC: 160832497  ULAN: 500074284  VIAF: 18031593   WorldCat (עם VIAF): 18031593 
קרל דיפנבאך ליד ביתו בקפרי, 1914
קתדרלת יוחנן הקדוש

| --- | --- |

 מידע כללי
 סוג:  קתדרלה קתולית, בזיליקה זוטרה 
 כתובת:  ורשה 
 מיקום:  שרודמיישצ'ה 
 מדינה:  פולין 
 הקמה ובנייה
 תקופת הבנייה:  ?–1390
 תאריך פתיחה רשמי:  1390 
 סגנון אדריכלי:  אדריכלות גותית לבנים 
 קואורדינטות:  52°14′56″N 21°00′49″E﻿ / ﻿52.248888888889°N 21.013611111111°E﻿ / 52.248888888889; 21.013611111111
 www.katedra.mkw.pl
  (למפת ורשה מוגדלת) קתדרלת יוחנן הקדוש(למפת ורשה רגילה) קתדרלת יוחנן הקדוש
 
נוף העיר ממגדל כנסיית סנט אנה. קתדרלת סנט ג'ון היא המבנה בעל הגג הירוק
נוף העיר. הקתדרלה היא המבנה הגבוה מצד שמאל
חזית הקתדרלה
קתדרלת יוחנן הקדוש (בפולנית Archikatedra św. Jana) היא הקתדרלה הראשית של ורשה.
בניית הכנסייה המקורית החלה במאה ה-14. היא נבנתה בסגנון גותיקת לבנים עבור דוכסי מזוביה. מול הכנסייה אירע ניסיון ההתנקשות בחייו של זיגמונט השלישי ואזה, המתנקש לא הצליח להתנקש בחייו של זיגמונט. בימי תפארתה היה לכנסייה מגדל פעמונים צמוד, והיא התנשאה לגובה מעל בתי העיר העתיקה ונראתה מכל מקום בה. במלחמת העולם השנייה הופצצה הקתדרלה ומגדל הפעמונים נהרס ולא שוחזר. אחרי המלחמה, במסגרת פעולות השיקום של העיר ורשה, שוחזרה הקתדרלה בגרסה פחות מפוארת.
חזית הקתדרלה עשויה מלבנים אדומות ובנויה בשני מפלסים. פנים הקתדרלה מקורה בקמרונים וגגה של הקתדרלה מצופה בנחושת שהתחמצנה.
קרבון

ערך זה עוסק בתור בעידן הפלאוזואיקון. אם התכוונתם ליסוד כימי, ראו .
עצים ושרכים מתקופת הקרבון
Adelospondylus, דו-חי קדום מקבוצת הלפוספונדילים.
קַרבּוֹן הוא תור בעידן הפלאוזואיקון הנמשך מסוף תקופת הדבון, לפני 359.2±2.5 מיליון שנה, ועד לתחילתה של תקופת הפרם, לפני 299.0±0.8 מיליון שנה.
הקרבון התאפיין בקרחונים, ירידה בגובה פני הים והיווצרות שרשראות הרים (כמו הרי האפלצ'ים בצפון אמריקה והרי הארץ בגרמניה). באמצע התקופה התרחש אירוע הכחדה מינורי של בעלי החיים הימיים. בתור זה היו בכדור הארץ ביצות רחבות ידיים, שהצמחייה העשירה שהורבדה בהן הפכה למרבצי פחם המורכבים ברובם מפחמן (carbon) ומכאן שמו. אבותיהם הראשונים של היונקים התפצלו משאר הזוחלים בתור זה.
בארצות הברית נהוג לחלק את התקופה לשני פרקי זמן: קרבון פנסילבני וקרבון מיסיסיפי.
בעלי חיים מתקופת הקרבון

הילונומוס
מגאנוירה
פולידרפטון
ארכאותיריס
פולומונוסקורפיאוס
ראו גם

לוח הזמנים הגאולוגי
קרסנאיה פוליאנה

| --- | --- |

מראה כללי
 מדינה:  רוסיה רוסיה
 קראי:  קרסנודאר (מחוז) קרסנודאר
 תאריך ייסוד:  1869
 גובה:  538 מטרים
 אוכלוסייה:  ‏
  ‑ ברובע:  9,165 (2023)
 קואורדינטות:  43°40′43″N 40°12′19″E﻿ / ﻿43.678611111111°N 40.205277777778°E﻿ / 43.678611111111; 40.205277777778 
 אזור זמן:  UTC +4
 http://www.kraspol.ru/en/
  מפת מיקום  מפה מפורטת   (למפת רוסיה מוגדלת) מוסקבה סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפוניקרסנאיה פוליאנה(למפת רוסיה רגילה) מוסקבה סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפוניקרסנאיה פוליאנה(למפת מחוז קרסנודאר רגילה) קרסנודאר סוצ'י נובורוסיסק ארמאביר ייסק קרופוטקין סלאביאנסק אנאפה טואפסה לבינסק אדיגיה קאראצ'אי צ'רקסיה  סטברופול ק. רוסטוב גאורגיה אוקראינה ים אזוב הים השחורקרסנאיה פוליאנה(למפת מחוז קרסנודאר מוגדלת) קרסנודאר סוצ'י נובורוסיסק ארמאביר ייסק קרופוטקין סלאביאנסק אנאפה טואפסה לבינסק אדיגיה קאראצ'אי צ'רקסיה  סטברופול ק. רוסטוב גאורגיה אוקראינה ים אזוב הים השחורקרסנאיה פוליאנה    אזור קרסנאיה פוליאנה, אסטו-סאדוק ורוזה חוטור tabBackground:;tabBorder:#aaa;defaultTab:0;
קרסנאיה פוליאנה (ברוסית: Кра́сная Поля́на; באבחזית: Гәбаадәы; באדיגית: Ӏаткъуадж) הוא אזור ברובע אדלר שבעיר סוצ'י, מחוז קרסנודאר על גבול גאורגיה-רוסיה.
האזור ממוקם בגובה של 560 מטר מעל פני הים, לאורך נהר מזימטה, כ-39 ק"מ ממקום שפכו לים השחור. המקום הוא האתר הידוע ביותר ברובע אדלר בעיקר בשל אתר הסקי השוכן בו והרי הקווקז המערבי המקיפים את העמק והנישאים עד לגובה של 2,000 מטר.
בקרסנאיה פוליאנה הוקם המתחם האולימפי ההררי והכפר האולימפי לספורטאים המתחרים בענפי השלג באולימפיאדת סוצ'י.
ממשלת רוסיה הכריזה על קרסנאיה פוליאנה כאחד מאתרי המשחק הייעודיים שמותרים בהם הימורים וכאן פועל בהיתר קזינו סוצ'י.
היסטוריה

הסביבה באזור קרסנאיה פוליאנה עשירה בדולמנים פרהיסטוריים, ושרידיהם של כעשרים מבצרים מימי הביניים אותרו במקום. עם זאת, בהיסטוריה המתועדת המקום מוזכר לראשונה רק ב-1835, כאשר מרגל רוסי שנשלח לרגל במקום תיעד את התרשמותו משהותו באאול האבחזי-סדזי שהיה במקום, כשבין השאר ציין שהכפר מפורסם בייצור דבש שיוצא על ידי הסדזים לאימפריה העות'מאנית.
שלושה עשורים לאחר מכן, במסגרת טיהור אתני שבוצע עם סיום המלחמה הרוסית-צ'רקסית (שהסתיימה ב-1864), גורשו התושבים המקוריים, ובמקום היישוב שלהם הוקם ב-1869 יישוב רוסי, הוא היישוב הנוכחי - קרסנאיה פוליאנה. המוצא האתני של המתיישבים הראשונים בקרסנאיה פוליאנה היה מגוון, כשבנוסף לרוסים, התיישבו בכפר יוונים ו-36 משפחות אסטוניות, שב-21 באוגוסט 1886 הקימו את הכפר האסטוני אסטוסאדוק ((Э́стосадо́к השוכן כ-4 ק"מ מזרחית לקרסנאיה פוליאנה. ב-1898 נסללה דרך אל היישוב אדלר.
ב-19 ביוני 1899 ביקרה ביישוב משלחת מלכותית במטרה להפוך את האזור לשטח הציד של ניקולאי השני בקווקז המערבי. ב-1901 הוקמה במקום אחוזת ציד מלכותית, לאחר שבקתות אלפיניות אחרות כבר הוקמו באזור על ידי משפחות האצולה הרוסיות שמרטייב ובוברינסקי ואצילים ומכובדים אחרים. למרות שמעולם לא זכה הכפר לביקורו של הצאר עצמו, הוענקו לו עם זאת זכויות מוניציפליות מיוחדות ושמו הוסב ל"רומנובסק" על שם השושלת של הצאר, שושלת רומנוב.
לאחר מהפכת אוקטובר ב-1917 איבד הכפר מההילה היוקרתית וחזר לשמו ולמעמדו הקודם, ובהדרגה שקע לתהום הנשייה. עם זאת, קרבתו לעיר סוצ'י שנחשבת "בירת הקיץ" של רוסיה, גרמה מאוחר יותר לקומו לתחייה, וברבע האחרון של המאה ה-20 הוא נהנה מקורטוב של פופולריות בברית המועצות לשעבר, למרות מספר חדרי האירוח המוגבל, התשתיות הלא מפותחות וקשיי הגישה שהצריכה מעבר דרך משעולי ההרים הצרים.
אובדן שטחי סקי בדרום הקווקז לאחר התפרקות ברית המועצות העלה שוב את חשיבותה ואת יוקרתה של קרסנאיה פוליאנה בעיני האליטות הרוסיות. עד סוף המאה ה-20 המקום הפך לאחד מאתרי הסקי המבוקשים במדינה הענקית. זהו גם אתר הסקי המועדף על נשיא המעצמה הרוסית, ולדימיר פוטין. אוכלוסיית קרסנאיה פוליאנה גדלה מכ- 3,300 נפש ב-1989 לכ- 4,600 ב-2010, גידול של קרוב ל-40 אחוזים.
קנט בייזמור

| --- | --- |

בייזמור בשנת 2017
 לידה:  1 ביולי 1989 (בן 35) קלפורד, קרוליינה הצפונית שבארצות הברית
 עמדה:  קלע
 גובה:  1.93 מטר
 מספר:  26
 מכללה:  אוניברסיטת אולד דומיניון
 דראפט:  לא נבחר, 2012
 קבוצות כשחקן
 2012–2014   2012–2014   2014   2014–2019   2019-2020   2020   2020–2021 2021–2022   2022–:  גולדן סטייט ווריורס   סנטה קרוז ווריורס   לוס אנג'לס לייקרס   אטלנטה הוקס   פורטלנד טרייל בלייזרס   סקרמנטו קינגס   גולדן סטייט ווריורס לוס אנג'לס לייקרס   סקרמנטו קינגס
קנת' למונט "קנט" בייזמור הבן (באנגלית: .Kenneth Lamont "Kent" Bazemore Jr; נולד ב-1 ביולי 1989) הוא כדורסלן אמריקאי, המשחק בעמדת הקלע עבור סקרמנטו קינגס מליגת ה-NBA.
קריירת מכללות

בייזמור נרשם לאוניברסיטת אולד דומיניון, ושיחק עבור קבוצת הבית ה"אולד דומיניון מונרכ'ס". בעונת 07–2008 ישב בייזמור על הספסל, והתחיל לשחק באופן פעיל בעונת 08–2009. בשנת הפרשמן שלו, בייזמור היה שחקן מפתח ברוטציה של המונרכ'ס, עם ממוצעים של 4.5 נקודות ו-3.1 ריבאונדים למשחק אשר סייעו לאולד דומיניון מונרכ'ס לזכות בטורניר "CollegeInsider.com" ב-2009. בשנתו השנייה באוניברסיטה, הוא עבר להרכב הפותח והיה אחד מהשחקנים הבולטים של קבוצתו. בייזמור קלע בממוצע 8.4 נקודות, 3.4 אסיסטים, 4.2 ריבאונדים ו-1.9 חטיפות למשחק. בהמשך בייזמור נבחר לנבחרת ההגנה הטובה ביותר של העונה. בשנתו השלישית באוניברסיטה הגיע לממוצעים של 12.3 נקודות, 5.1 ריבאונדים ו-2.2 חטיפות למשחק ונבחר לשחקן ההגנה של השנה של ליגת המכללות, ואף זכה להכרה ארצית בזכות זכייתו בגביע "לפטי דריזל" לשחקן ההגנה הטוב ביותר של השנה. בשנתו האחרונה במונרכ'ס, השיג ממוצעים של 15.4 נקודות, 6.1 ריבאונדים ו-3.1 אסיסטים למשחק.
קריירה ב-NBA > גולדן סטייט ווריורס

לאחר שלא נבחר בדראפט ה-NBA‏ 2012, שיחק בייזמור עבור אוקלהומה סיטי ת'אנדר בליגת הקיץ של ה-NBA באורלנדו, ועבור גולדן סטייט ווריורס בליגת הקיץ של לאס וגאס. ב-26 ביולי חתם בגולדן סטייט. במהלך עונת הרוקי שלו, וכן במהלך עונתו השנייה בליגה, הועבר מספר פעמים לסנטה קרוז ווריורס מליגת הפיתוח של ה-NBA.
קריירה ב-NBA > לוס אנג'לס לייקרס

ב-19 בפברואר 2014 הועבר בייזמור, לצד מרשון ברוקס, בטרייד ללוס אנג'לס לייקרס, תמורת סטיב בלייק. ב-7 באפריל הושבת לשארית העונה לאחר שקרע את גיד רגלו הימנית.
קריירה ב-NBA > אטלנטה הוקס

ב-23 בספטמבר 2014 חתם בייזמור באטלנטה הוקס. הוא קלע שיא קריירה של 28 נקודות ב-14 בדצמבר 2015 בהפסד קבוצתו למיאמי היט. ב-7 ביולי 2016 חתם על חוזה נוסף בהוקס.
קריירה ב-NBA > פורטלנד טרייל בלייזרס

ביוני 2019 הועבר בטרייד לפורטלנד טרייל בלייזרס, בתמורה לאוון טרנר.
קריירה ב-NBA > סקרמנטו קינגס

בינואר 2020, לאחר 43 משחקים בלבד בפורטלנד, הועבר יחד עם אנתוני טוליבר בטרייד לסקרמנטו קינגס, בתמורה לטרבור אריזה, וניין גבריאל וקיילב סווניגן.
קריירה ב-NBA > החזרה לגולדן סטייט

בנובמבר 2020 חתם בייזמור על חוזה בגולדן סטייט ווריורס, בה החל את קריירת המשחק.
קריירה ב-NBA > החזרה ללייקרס

באוגוסט 2021 חתם על חוזה בלוס אנג'לס לייקרס, בה שיחק בעבר בשנת 2014.
קריירה ב-NBA > חזרה לסקרמנטו

בספטמבר 2022 חזר בייזמור לסקרמנטו קינגס.
סטטיסטיקות הקריירה ב-NBA > בעונה הסדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2012/2013 | גולדן סטייט | 61 | 0 | 4.4 | 0.371 | 0.294 | 0.614 | 0.4 | 0.4 | 0.3 | 0.1 | 2.0 |
| 2013/2014 | גולדן סטייט | 44 | 0 | 6.1 | 0.371 | 0.256 | 0.528 | 0.9 | 0.5 | 0.3 | 0.1 | 2.3 |
| 2013/2014 | ל.א. לייקרס | 23 | 15 | 28.0 | 0.451 | 0.371 | 0.644 | 3.3 | 3.1 | 1.3 | 0.3 | 13.1 |
| 2014/2015 | אטלנטה | 75 | 10 | 17.7 | 0.426 | 0.364 | 0.600 | 3.0 | 1.0 | 0.7 | 0.4 | 5.2 |
| 2015/2016 | אטלנטה | 75 | 68 | 27.8 | 0.441 | 0.357 | 0.815 | 5.1 | 2.3 | 1.3 | 0.5 | 11.6 |
| 2016/2017 | אטלנטה | 73 | 64 | 26.9 | 0.409 | 0.346 | 0.708 | 3.2 | 2.4 | 1.3 | 0.7 | 11.0 |
| 2017/2018 | אטלנטה | 65 | 65 | 27.5 | 0.420 | 0.394 | 0.796 | 3.8 | 3.5 | 1.5 | 0.7 | 12.9 |
| 2018/2019 | אטלנטה | 67 | 35 | 24.5 | 0.402 | 0.320 | 0.726 | 3.9 | 2.3 | 1.3 | 0.6 | 11.6 |
| 2019/2020 | פורטלנד | 43 | 21 | 25.8 | 0.347 | 0.327 | 0.806 | 4.0 | 2.3 | 1.4 | 0.7 | 7.9 |
| 2019/2020 | סקרמנטו | 25 | 0 | 23.1 | 0.418 | 0.384 | 0.733 | 4.9 | 1.3 | 1.2 | 0.4 | 10.3 |
| קריירה |  | 551 | 278 | 21.2 | 0.413 | 0.351 | 0.726 | 3.2 | 1.8 | 1.0 | 0.5 | 8.7 |
סטטיסטיקות הקריירה ב-NBA > בפלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2013 | גולדן סטייט | 9 | 0 | 1.8 | 0.125 | 0.000 | 0.000 | 0.6 | 0.2 | 0.1 | 0.0 | 0.2 |
| 2015 | אטלנטה | 16 | 2 | 18.9 | 0.423 | 0.214 | 0.677 | 3.3 | 0.8 | 0.7 | 0.6 | 5.4 |
| 2016 | אטלנטה | 10 | 10 | 32.5 | 0.364 | 0.262 | 0.682 | 6.6 | 1.9 | 1.4 | 0.6 | 11.9 |
| 2017 | אטלנטה | 6 | 0 | 25.0 | 0.396 | 0.292 | 0.714 | 3.8 | 3.3 | 0.7 | 0.8 | 9.8 |

| קריירה |  | 41 | 12 | 19.4 | 0.379 | 0.254 | 0.648 | 3.6 | 1.3 | 0.8 | 0.5 | 6.5 |
הערות שוליים

↑  "Warriors Sign Rookie Free Agent Kent Bazemore". NBA.com. Turner Sports Interactive, Inc. 26 ביולי 2012. נבדק ב-26 ביולי 2012. {{cite news}}:  (עזרה)
↑  2012-13 NBA Assignments (גרסת ארכיון)
↑  Warriors Assign Bazemore and Brooks to Santa Cruz Warriors of NBA D-League
↑  "Lakers Acquire Bazemore and Brooks". NBA.com. Turner Sports Interactive, Inc. 19 בפברואר 2014. נבדק ב-19 בפברואר 2014. {{cite web}}:  (עזרה)
↑  Kent Bazemore Injury Update
↑  Hawks Sign Free Agent Guard Kent Bazemore
↑  Bloodied but undaunted, Heat snap skid against Hawks 100-88
↑  Hawks Re-Sign Kent Bazemore
↑  פורטלנד מצרפת את בייזמור, באתר הקבוצה, 24 ביוני 2019
↑  סקרמנטו מצרפת את בייזמור וטוליבר, באתר הקבוצה, 21 בינואר 2020
↑  בייזמור חותם על חוזה בגולדן סטייט, באתר הקבוצה, 30 בנובמבר 2020
קתדרלת טורנה

קתדרלת גבירתנו מטורנה (צרפתית Cathédrale Notre-Dame de Tournai) היא קתדרלה ואתר מורשת עולמית בעיר טורנה בבלגיה. הקתדרלה היא אחד המונומנטים האדריכליים החשובים של בלגיה ומשלבת אדריכלות רומנסקית עם אדריכלות גותית.
הקתדרלה בנויה מאבן כחולה-אפורה ונמצאת ליד הגדה הדרומית של נהר שלדט שמחלק את העיר טורנה לשני חלקים שווים בקירוב. בנייתה החלה במאה ה-12 על יסודות עתיקים עוד יותר, והיא משלבת 3 תכנונים אדריכליים בני תקופות שונות: האופי הכבד וחמור הסבר של אדריכלות הרומנסק בספינה הראשית, מנגד בית הרוחב וכנגדם בית המקהלה הגותי. בית הרוחב (טרנספט) הוא החלק הבולט ביותר של הקתדרלה, עם 5 מגדלי פעמונים ואפסיסים בשני קצותיו.
הספינה הראשית שייכת לשליש הראשון של המאה ה-12. בהקדימה במעט את הסגנון הגותי המוקדם, היא מכילה 4 אזורי קיר, כאשר ישנה גלריה בין קומת הקשתות לטריפוריום. העמודים בין החלונות בעלי הקשתות העגולות בקומת התאורה תומכים בקמרונות מהמאה ה-18. הקמרונות החליפו את התקרה המקורית שהייתה שטוחה ועשויה מעץ.
זרועות בית הרוחב (טרנספט) נבנו באמצע המאה ה-12, והם בעלי קצה מעוגל בצורת אפסיס, מאפיין שהושאל מכנסיות מחבל הריין, וכנראה השפיע רבות על צפון צרפת, כמו בקתדרלת נואיון וקתדרלת סואסון. המגדלים המרובעים מאגפים את זרועות בית הרוחב ומתנשאים לגובה 83 מטר. הפרטים עליהם משתנים ממגדל למגדל, ואפילו יש מעבר בין קשתות עגולות לקשתות מחודדות.
הבישוף גוטייה דה מארווי (Gautier de Marvis, 1219-1252) הרס את בית המקהלה הרומנסקי במאה ה-13 כדי להחליפו בבית מקהלה גותי גדול ומפואר יותר, בהשראת קתדרלת אמיין. בניית בית המקהלה החדש החלה ב-1242 והסתיימה ב-1255. שאר הקתדרלה היה אמור להיבנות מחדש גם הוא בסגנון גותי, אך ניסיון לעשות כן מעולם לא התבצע, ורק תוספות קטנות לחזית המערבית והוספת קפלה גותית באחת מהספינות המשניות בוצעו.
בשנת 2000 הכריזה אונסק"ו על הקתדרלה כאתר מורשת עולמית.
קרחון נמרוד

| --- | --- |

תצלום לוויין של קרחון נמרוד
 מידע כללי
 על שם:  נמרוד (אונייה, 1867) 
 מיקום:  אזור הברית האנטארקטית 
 קואורדינטות:  81°21′S 163°00′E﻿ / ﻿81.35°S 163°E﻿ / -81.35; 163
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון נמרוד(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון נמרוד
 
מפת אזור קרחון נמרוד
קרחון נמרוד (באנגלית: Nimrod Glacier) הוא קרחון גדול ממדים בארץ אואטס שבאנטארקטיקה.
הקרחון זורם לכיוון צפון מרמת הקוטב דרך ההרים הטראנס-אנטארקטיים בין רכס הגאולוגים לרכס מילר; לאחר מכן הקרחון זורם לכיוון צפון -מזרח בין הרי צ'רצ'יל לרכס המלכה אליזבת; ולבסוף נשפך אל מפרצון שקלטון ואל מדף הקרח רוס בין כף וילסון וכף ליטלטון.
היסטוריה > גילוי ומיפוי הקרחון

הקרחון התגלה וצולם מן האוויר על ידי צי ארצות הברית במסגרת מבצע קפיצה לגובה בין השנים 1946–1947.
היסטוריה > מקור השם

שמו של הקרחון ניתן לו על ידי הוועדה המייעצת לשמות אנטארקטיים.
שמו של הקרחון (כמו גם שמו של מפרצון שקלטון הסמוך) נקראים לזכרו של ארנסט שקלטון, ולזכר משלחתו (שנערכה בין השנים 1907–1909); ה"נמרוד", הייתה הספינה שהביאה את שקלטון ומשלחתו לאנטארקטיקה.
לקריאה נוספת

• Gunter Faure, Teresa M. Mensing, , PP 145 – 152, 166 - 168
• International Symposium on Antarctic Earth Sciences 5th: 1987, , Cambridge, England, PP 144 – 147
• C. R, BENTLEY, , Sea Level, Ice, and Climatic Change (Proceedings of the Canberra Symposium, December 1979). IAHS Publ. no. 131
• M. G. Laird (1963), , New Zealand Journal of Geology and Geophysics, 6:3, 465-484, DOI: 10.1080/00288306.1963.10422076
• John W. Goodge, , TECTONICS, VOL. 16, NO. 4, PAGES 682-701, AUGUST 1997
קרבונדו

שלוש אבני קרבונדו מהרפובליקה המרכז-אפריקאית
קרבונדו (באנגלית: Carbonado), או בכינויו הרווח, יהלום שחור, הוא הצורה הקשיחה ביותר של יהלום בטבע. השם קרבונדו מקורו בברזיל, שם נתגלה לראשונה ב-1843 ונשאב מהמילה carbonado (מפוחם), המתייחס למראה השחור שלו. קרבונדו בנוי מחומר פולי-קריסטלי המורכב מגבישים קטנים בעלי אוריינטציה שונה בחלל. היהלומים השחורים בדרך כלל מרובי קשרים פנימיים ולפעמים הם עצמם גביש מזערי, כמו חול. כשהקרבונדו בנוי בצורה זו לא ניתן ללטש אותו כי אין מספיק חומר ללטש. העובדה שקרבונדו מעולם לא נמצא בסלע מגמה, בו לרוב  מוצאים יהלומים (שם יש חום עצום ולחץ גבוה) עוררה דיון חריף בין מדענים. למרות זאת, שלא כמו יהלום רגיל אשר לו התבקעות  מושלמת, לקרבונדו אין מישורי ביקוע ולכן הוא פחות שביר.
היווצרות

מקור הקרבונדו לא ברור וקיימת אי הסכמה אודותיו בין מדענים. התאוריה הפשוטה ביותר היא שהקרבונדו הועבר ממעמקי ליבת כדור הארץ על ידי קימברלייט או מגמת למפורייט, אבל הסלע ה"מארח" עדיין לא התגלה או שפשוט נשחק לחלוטין. מידת הנקבוביות הגדולה של הקרבונדו לא עולה בקנה אחד עם הלחץ הגבוה בתנאי ההיווצרות הדרושים להיווצרותו של היהלום. ב-1985 הוצעה תאוריה חדשה הקושרת את הקרבונדו למטאור ענק. בגלל שלקרבונדו יש חותם של חנקן איזוטופי זהה ליהלום לבן טבעי, התאוריה שהוא הגיע מהחלל לא יכולה להתקבל כי אם אכן הגיע מהחלל  לא אמור להיות לו חותם זהה ליהלום יבשתי טבעי.
מראה ומקור

הקרבונדו בעל מבנה נקבובי עם מספר חורים המקנים לו מראה ספוגי. לקרבונדו קליפה חלקה ובוהקת שנמצאת לעיתים רק בצד אחד שלו ופינות מעוגלות. יהלום הקרבונדו נכרה במדינת באיה שבברזיל מאבני סחף. הקרבונדו נמצא גם בדרום אפריקה, רפובליקת מרכז אפריקה, ואנגולה - שם הוא נקרא קרבון. יהלומי קרבונדו התגלו בכמות מועטה גם באירופה, אוסטרליה ואזורים נוספים.
שימוש

היהלום השחור משמש כחלק מתכשיטים. קיימים תהליכים מלאכותיים ליצירת יהלומים סינתטיים. בתהליך מסוים עוברים יהלומים לבנים באיכות נמוכה יחסית תהליך השבחה בחום גבוה ולחץ בו הופך צבעם לשחור. יהלומים מסוג זה נמכרים במחירים נמוכים ביותר בהשוואה ליהלומים טבעיים, מה שהופך את הפופולריות שלהם לגבוהה יותר, הן בשל מראם הדומה למראה יהלום רגיל והן בשל מחירם הנמוך יחסית.
באופנה היהלומים השחורים משמשים לרוב בשילוב עם יהלומים לבנים שמבליטים את הקרבונדו. בנוסף, בעבר הוא היה משמש לשיבוץ בכתרי הפלדה של מקדחים בשל היותו קשיח ביותר.
ראו גם

יהלום
מואסניט
יהלום שחור
קרסיגירינוס

| קרסיגירינוס |
| --- | --- |
  השוואה בין אדם לקרסיגירינוס
תקופה
קרבון מיסיסיפי 328.3–345.3 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
סוג:: קרסיגירינוס
מינים
 Crassigyrinus scoticus
שם מדעי
 Crassigyrinus

קרסיגירינוס (שם מדעי: Crassigyrinus; מילולית: "ראשן עבה") הוא סוג של חולייתן דמוי דג מקבוצת הסטגוצפליה, קרוב של הטיקטאליק, שחי בתקופת הקרבון, לפני 328–345 מיליון שנה. מאובניו נמצאו בסקוטלנד וככל הנראה גם בווירג'יניה המערבית.
מאפיינים

יצור זה היה דמוי דו-חיים והגיע לאורך שני מטרים והיה בעל מלתעות גדולות בעלות שתי שורות שיניים חדות בלסתותיו. היו לו גפיים זעירות שהוא כמעט ולא השתמש בהן, וזנב רחב שהזכיר זנב סלמנדרה. ליצור היו עיניים גדולות ונראה שהיו מותאמות לראיית לילה או לראייה במים עכורים בהם חי.
היצור חי במים מתוקים ברחבי סקוטלנד ורדף אחרי דגים קטנים אותם הרג בנשיכה. בשל מבנה רגליו לא סביר שחי על היבשה.
הקרסיגירינוס נכחד לחלוטין לאחר סוף הקרבון המיסיסיפי, כתוצאה מהתייבשות שטחי הביצות בהן חי.